पाएं अपने शहर की ताज़ा ख़बरें और फ्री ई-पेपरडाउनलोड करें
केंद्र सरकार एनएचएआई के जरिए राजस्थान में 16 ऑक्सीजन प्लांट की करेगी। पाली सांसद एवं पूर्व केन्द्रीय राज्य मंत्री पीपी चौधरी ने बताया कि केंद्र सरकार ने देश भर में ऑक्सीजन की कमी को दूर करने के लिए 581 ऑक्सीजन प्लांट स्थापित करने जा रही है।
इसी के तहत केन्द्र सरकार ने पाली संसदीय क्षेत्र में पाली व सोजत में दो ऑक्सीजन प्लांट की स्वीकृति दी है। सांसद ने प्रदेश एवं पाली जिले में ऑक्सीजन प्लांट की स्वीकृति देने पर प्रधानमंत्री नरेन्द्र मोदी, केन्द्रीय चिकित्सा मंत्री हर्षवर्धनसिंह और केन्द्रीय सड़क परिवहन मंत्री नितिन गडकरी के प्रति समस्त प्रदेश एवं जिलेवासियों की ओर से आभार जताया।
पाली जिले में कोरोना महामारी से निपटने की तैयारियों को लेकर बुधवार को सांसद पीपी चौधरी ने पाली, सुमेरपुर, बाली और सादड़ी में स्थित राजकीय अस्पतालों की स्वास्थ्य सेवाओं व हालात पर जायजा लिया। सांसद चौधरी ने कलेक्टर के साथ बैठक में संपूर्ण जिले की कोरोना स्थिति, वैक्सीनेशन, कोरोना जांचों, क्वारेंटाइन सेंटर्स की स्थिति, ऑक्सीजन व रेमडिसिवर इंजेक्शन की उपलब्धता सहित चिकित्सकीय व्यवस्थाओं और लॉकडाउन अनुपालना संबंधी महत्वपूर्ण मुद्दों पर विचार-विमर्श किया।
इसके बाद सांसद ने राजकीय बांगड़ चिकित्सालय और पाली मंडिया रोड ईएसआई अस्पताल का निरीक्षण कर चिकित्सा अधिकारियों से व्यवस्थाओं के बारे में समीक्षा कर विस्तृत रूप से जानकारी ली। इस दौरान नगर परिषद् सभापति रेखा राकेश भाटी, पूर्व सभापति महेन्द्र बोहरा, राकेश भाटी, प्रदेश प्रतिनिधि पुखराज पटेल, भाजपा ओबीसी मोर्चा पाली जिलाध्यक्ष भंवर चौधरी किसान केसरी, जिला प्रवक्ता त्रिलोक पटेल आदि उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn